open-index/open-wikipedia-markdown huggingface dataset:
संयुक्त वाम मोर्चा (नेपाल, वि.सं २०५९)

**संयुक्त वाम मोर्चा** नेपालका साम्यवादी दलहरूको संयुक्त मोर्चा थियो। २०५९ असोज १७ मा देशमा राजा विरुद्ध परिचालन गर्ने उद्देश्यले यसको स्थापना भएको थियो।

मोर्चाका संस्थापक घटकहरू निम्न थिए:

*नेपाल कम्युनिस्ट पार्टी (मार्क्सवादी)
*नेपाल कम्युनिस्ट पार्टी (मार्क्सवादी-लेनिनवादी)
*नेपाल कम्युनिस्ट पार्टी (मार्क्सवादी-लेनिनवादी-माओवादी)
*नेपाल साम्यवादी पार्टी (मार्क्सवादी-लेनिनवादी-माओवादी)
*नेपाल कम्युनिस्ट पार्टी (संयुक्त)

नेकपा (मालेमा) र नेमकिपा (मालेमा) बीच एकीकरण भई नेपाल कम्युनिस्ट पार्टी (मार्क्सवादी-लेनिनवादी-माओवादी केन्द्र)बनेको थियो। नेकपा (माओवादी) र नेकपा (संयुक्त) बीच एकीकरण भई नेपाल कम्युनिस्ट पार्टी (संयुक्त मार्क्सवादी) बनेको छ। यसैले, २०६३ मा नयाँ बनेको थियो जुन निम्न छन्:

*नेपाल कम्युनिस्ट पार्टी (मार्क्सवादी-लेनिनवादी-माओवादी केन्द्र)
*नेपाल कम्युनिस्ट पार्टी (संयुक्त मार्क्सवादी)
*नेपाल कम्युनिस्ट पार्टी (मार्क्सवादी-लेनिनवादी)

मोर्चा सात दलीय गठबन्धनमा सामेल भएको थियो र नेपालको जनआन्दोलन २०६३ भाग लिएको थियो। २०६३ वैशाख १५ मा, अन्तरिम संसद् गठन हुँदा यो नेकपा (माले)का सिपी मैनाली, नेकपा (संयुक्त मार्क्सवादी)का गणेश शाह र नेकपा (मालेमा केन्द्र)का नन्दकुमार प्रसाईँलाई मनोनीत गरेको थियो ।

वि.सं २०६३ मै यसका सबै घटकहरूले विभाजनको तिर्फ मोडिएका थिए जसले गर्दा संयुक्त वाम मोर्चाको विघटन हुन पुगेको थियो। नेकपा (माले) र नेकपा (मालेमा केन्द्र)को विभाजन भई नेपाल कम्युनिस्ट पार्टी (एकीकृत) बनेको थियो। गणेश शाहले छुट्टै नेपाल कम्युनिस्ट पार्टी (संयुक्त)को स्थापना गरेपछि नेकपा (संयुक्त मार्क्सवादी) विभाजन भएको थियो। नेकपा (संयुक्त मार्क्सवादी) र नेकपा (एकीकृत)ले एउटा वाम मोर्चा गठन गरेका थिए र बाँकी मूल संयुक्त वाम मोर्चाले उनीहरूलाई कायम राखेको थियो। २०६४ भदौमा, नेकपा (मालेमा केन्द्र) नेपाल कम्युनिस्ट पार्टी (माओवादी)मा विलय भएको थियो।

## यो पनि हेर्नुहोस् 
*संयुक्त वाम मोर्चा (नेपाल, वि.सं २०४६)

## सन्दर्भ सामग्रीहरू 
श्रेणी:नेपालका विलुप्त कम्युनिस्ट दलहरू
भोग (पत्रिका)

भोग (अमेरिकी भोग पनि भनिन्छ) एक मासिक फ्यासन र जीवनशैली सम्बन्धी पत्रिका हो। यसमा उच्च फेसन, सौन्दर्य, संस्कृति, जीवनशैली, र फ्यासन सो सम्बन्धी समाचारहरू समेटिन्छन्। यो कोन्डे नास्टको भोग मिडिया समूहको हिस्सा हो। 

तल्लो म्यानह्याट्टनमा अवस्थित एक विश्व व्यापार केन्द्रमा कार्यालय रहेको भोगको प्रकाशन सन् १८९२ मा दैनिक समाचारपत्रका रूपमा भएको सालौँ पछिमात्र यो मासिक पत्रिका बन्न पुगेको हो। स्थापनाकाल देखि नै यो पत्रिकाले कलाकार, सङ्गीतकार, मोडेल, खेलाडी र अन्य चिरपरिचित सेलिब्रेटीहरूलाई आफ्नो पत्रिकामा स्थान दिँदै आएको छ। यसले प्रकाशन गरेको सबैभन्दा वृहत संस्करण सन् २०१२ को सेप्टेम्बर महिनामा प्रकाशित लेडी गागालाई आवरण पृष्ठमा राखिएको ९०० पृष्ठको संस्करणलाई लिइन्छ।
## इतिहाँस
### स्थापनाकाल देखि १९०५ सम्म
आर्थर बाल्डविन टर्नर (१८५६-१९०६) नाम गरेका एक अमेरिकी व्यवसायीले न्यूयोर्क शहरमा एक साप्ताहिक समाचारपत्रको रूपमा भोगको स्थापना गरे जसलाई क्रिस्टोफर राइटद्वारा प्रायोजन गरिएको थियो। भोगको पहिलो अङ्क १७ डिसेम्बर १८९२ मा छापिएको थियो। पहिलो अङ्कको मूल्य १० सेन्ट (२०२३ मा $३.३९ बराबर) निर्धारण गरिएको थियो। टर्नर एउटा यस्तो पत्रिका बनाउन चाहन्थे जसमा मानवीय जीवनका विविध र विचित्र पक्षहरू देखाउन सकियोस्। उनले पाठकको रूपमा चतुर, बुद्धिमान व्यक्तिहरूका साथै अपरिपक्व युवा दुवैलाई निसाना बनाएर पत्रिकाको प्रकाशन सुरू गरे। पत्रिकाले मुख्य रूपमा न्यूयोर्कमा बसोवास गर्ने धनीमानी व्यक्तिहरूको चर्चा गर्थ्यो। जस्तै: उनीहरूले मनोरञ्जनका लागि के गरे, कहाँ घुमफिर गरे, कुन कार्यक्रममा गए र कस्ता कपडा लगाए। फ्यासनमा नै पत्रिकाको ध्यान केन्द्रित गरियो, तर यसमा पुरूषहरूका लागि खेलकुद र सामाजिक समाचार पनि समावेश गरिन्थ्यो।

## सन्दर्भ सामग्रीहरू
सिसुवा खोला

**सिसुवा खोला** सङ्खुवासभा जिल्लाको एउटा नदी र उपत्यका हो। यो अरुण नदीको सहायक नदी हो। साउन २०८२ मा, यस खोलामा ४५ मिटर लामो पक्की पुल सञ्चालनमा आएको थियो।

## सन्दर्भ सामग्रीहरू
श्रेणी:कोशी प्रदेशका नदीहरू
नेपालमा बौद्ध धर्म

मौर्य सम्राट अशोकको शासनकालदेखि नै भारतीय र तिब्बती भिक्षुहरूमार्फत नेपालमा बौद्ध धर्मको प्रसार हुन थाल्यो। बुद्धका उपदेशलाई अङ्गीकार गर्ने नेपालका पहिलो किराँतहरू थिए, त्यसपछि लिच्छवी र नेवारहरू थिए। सन् २०२१ को जनगणनाअनुसार बौद्ध धर्म नेपालको दोस्रो ठुलो धर्म हो, जहाँ देशको जनसङ्ख्याको ८.२ प्रतिशत अर्थात् करिब २४ लाख मानिस बौद्ध धर्मका अनुयायी हुन्।

सन् २००१ को तुलनामा २.५ प्रतिशतले कमी आएको नेपालको पछिल्लो जनगणनाअनुसार हाल नेपालमा बौद्ध धर्ममा ह्रास आएको छ। स्थानीय मानिसहरूमा इसाई धर्मको वृद्धि यस गिरावटको कारण हुन सक्छ। 

## सन्दर्भ सामग्रीहरू

बौद्ध धर्म
नेपालमा सङ्घीयता

पृथ्वीनारायण शाहले एकीकरण गरेदेखि नै एकात्मक शासन प्रणालीको अभ्यास गर्दै आएको नेपाल भौगोलिक विविधताले भरिपूर्ण देश हो। तथापि, यो प्रणालीले देशको विकास लक्ष्यहरू प्राप्त गर्न सकेन र यसको आलोचकहरूले यसलाई "शासनको एक विशेष रूप" को रूपमा वर्णन गरे। क्षेत्रीय असमानता को समाधान र आर्थिक, सामाजिक र धार्मिक विभेद लाई कम गर्ने उत्तरको रुपमा सङ्घीयतालाई हेरिएको छ, फलस्वरुप देश सङ्घीय संरचनामा रूपान्तरण भएको छ।

नेपाल २०६५ जेठ १५ देखि सङ्घीय लोकतान्त्रिक गणतन्त्रात्मक राज्य भएको छ। सङ्घीय प्रणालीको अवधारणाअनुसार नेपाललाई ७ प्रदेश, ७७ जिल्ला र ७५३ स्थानीय तहमा विभाजन गरिएको छ। अहिले केन्द्रमा सङ्घीय सरकारसँगै प्रत्येक प्रदेशको छुट्टै सरकार छ।

## इतिहास 
यसपछि नेपालको जनआन्दोलन २०६३मा नेपालको अन्तरिम संविधानको पाँचौँ संशोधनमा २४० वर्ष लामो राजतन्त्रको अन्त्य गरिएको थियो। यो संशोधन नेपाललाई आधिकारिक रूपमा सङ्घीय लोकतान्त्रिक गणतन्त्र नेपालको रूपमा उल्लेख गर्ने पहिलो दस्तावेज थियो। यसले कल्पना गरेको थियो सङ्घीयता नयाँ नेपालको लागि एउटा प्रमुख विशेषताको रूपमा।

सङ्घीयता र समावेशीकरण ल्याउनका लागि माओवादी पार्टी उत्प्रेरक थियो। यस कदमलाई समर्थन गर्ने अन्य प्रमुख दलहरूमा नेपाल कम्युनिस्ट पार्टी (एकीकृत मार्क्सवादी-लेनिनिस्ट) र नेपाली काङ्ग्रेस समावेश छन्, जबकि राष्ट्रिय प्रजातन्त्र पार्टी, जुन केवल आनुपातिक प्रतिनिधित्व योजना अन्तर्गत संसदमा प्रवेश गर्न सक्षम थियो, सङ्घीयताको सम्भावनाको विपक्षमा आएको छ, साथै राजतन्त्र फिर्ता ल्याउने र नेपाललाई हिन्दु राष्ट्रको रूपमा घोषणा गर्ने पक्षमा छ।

नेपालले शाह शासकहरू (पृथ्वीनारायण शाह)को नेतृत्वमा एकात्मक शासन पद्धतिको अभ्यास गर्दै आएको थियो। यद्यपि यो प्रणालीले देशको विकासलाई समर्थन गर्न सकेन र यसलाई "विशिष्ट" नियमको रूपमा हेरिएको थियो।

## विधायिका शक्ति 
प्रदेश र सङ्घीय सरकारको अधिकार संविधानले परिभाषित गरेको छ।

## यो पनि हेर्नुहोस् 
* नेपालका प्रान्तहरू
* नेपाल सङ्घीय सरकार

## सन्दर्भ सामग्रीहरू 
श्रेणी:नेपालको राजनीति
श्रेणी:नेपाल सरकार
श्रेणी:नेपालमा सङ्घीयता
सानु शर्मा रचनासूची

यो सूची आख्यानकार तथा कवि सानु शर्माद्वारा रचित तथा उनका बारेका रचित रचनाहरूको संक्षिप्त सूची हो ।
### कृतिहरू
### उपन्यास
### कथासङ्ग्रह
### कथाहरू
## '*कथासङ्ग्रह एकादेशमा*मा समाविष्ट कथाहरू**-
## **कथासङ्ग्रह अर्कोदेशमा*मा समाविष्ट कथाहरू**
## **अन्य कथाहरू*'
### कविता
### गीत
### गजल
### अङ्ग्रेजीमा अनूदित कविता
## सन्दर्भसामग्री
* कविताकोश
* कान्तिपुर
* समकालीन साहित्य
* अल पोयट्री
* पोयम हन्टर
* गुडरिड्स

श्रेणी:रचनासूची
संयुक्त राज्य अमेरिकाका राज्य र क्षेत्रहरूको सूची

right|thumb|संयुक्त राज्य अमेरिकाको नक्साले यसका ५० राज्य, सङ्घीय जिल्ला र पाँच बसोबास क्षेत्र देखाउँछ। 

संयुक्त राज्य अमेरिका यसका ५० राज्यहरू सहित, एक सङ्घीय जिल्ला (देशको राजधानी सहर वासिङ्टन डिसी), पाँच प्रमुख क्षेत्रहरू र साना टापुहरू मिलेर बनेको एक सङ्घीय गणतन्त्रात्मक राज्य हो। देशका राज्यहरू र देश, दुवैले सार्वभौम कानूनी अधिकार राख्दछन्। देशको संविधानमा गरिएको दसौँ संशोधनले राज्यहरूलाई सङ्घीय सरकारले हस्तान्तरण नगरेका सबै सरकारी शक्तिहरू प्रयोग गर्न अनुमति दिन्छ। प्रत्येक राज्यसँग आफ्नै संविधान र छुट्टै सरकार हुन्छ। देशको सबै राज्यहरूबाट आएका प्रतिनिधिहरूले देशको सङ्घीय संसदमा आफ्नो क्षेत्रबाट प्रतिनिधित्व गर्दछन् जसमा सिनेट र प्रतिनिधि सभा गरी दुई विधानमण्डल समावेश छन्।
प्रत्येक राज्यले दुई जना प्रतिनिधिहरूलाई निर्वाचित गर्दछन्।

प्रत्येक राज्यलाई निर्वाचक मण्डलमा मतदान गर्नका लागि केही मतदाता चयन गर्न अधिकार दिइएको हुन्छ जसले देशको राष्ट्रपति र उपराष्ट्रपति चयन गर्दछ भने यो सङ्ख्या त्यस राज्यका प्रतिनिधि र सिनेटरहरूको कुल सङ्ख्यासँग बराबर हुन्छ। सङ्घीय जिल्लामा सदनको प्रतिनिधि नभएतापनि सदनमा मत नदिने प्रतिनिधिहरू हुन्छन् भने उनीहरूलाई निर्वाचक मण्डलमा मतदाताहरू चयन गर्ने अधिकार प्राप्त हुन्छ। निर्वाचक मण्डले नयाँ राज्यको अस्तित्वलाई स्वीकृत गर्न सक्ने भएतापनि नयाँ राज्यको अस्तित्वलाई स्वीकार गर्नका लागि कुनै राज्य अन्तर्गत अवस्थित भू-भागहरूलाई छुट्टाएर नयाँ राज्य बनाउन वा दुई वा बढी राज्यहरूलाई एकमा मिलाउने अधिकार सबै सम्बन्धित राज्यहरूबाट सहमति प्राप्त नहुँदासम्मका लागि हुँदैन। प्रत्येक नयाँ राज्यलाई पहिलेदेखिका राज्यहरूसँग समान अधिकारका आधारमा स्वीकृत गरिन्छ।

## राज्यहरू 
## सङ्घीय जिल्ला 
## टिप्पणीहरू 
## सन्दर्भ सामग्रीहरू
श्रेणी:संयुक्त राज्य अमेरिकाका राज्यहरू
सरकारी ऋणपत्र

अङ्गुठाकार| अमेरिकी सरकारी ऋणपत्र: 1976 8% ट्रेजरी नोट
**सरकारी ऋणपत्र** वा **सार्वभौम ऋणपत्र** सार्वजनिक खर्च जुटाउन सरकारले जारी गरेको ऋणपत्र/ बन्ड हो। यसले सामान्यतया आवधिक ब्याज तिर्न प्रतिबद्धता समावेश गर्दछ, जसलाई कुपन भुक्तानी भनिन्छ *,* र परिपक्वता मितिमा अंकित मूल्य फिर्ता गर्दछ । लगानीकर्ताले ऋणपत्र जारी गर्ने संस्थाबाट निश्चित ब्याज प्राप्त हुने गरी लगानी गर्दछन् । देश विकासका लागि सरकारी खर्च गर्न आवश्यक साधन जुटाउन सरकारले विभिन्न किसिमको ऋणपत्रहरु जारी गर्ने गर्दछ ।

उदाहरणका लागि, एक बन्डहोल्डरले १०% वार्षिक कुपनको साथ १०-वर्षको सरकारी बन्डमा $ २०,००० लगानी गर्छ, जसलाई अंकित मूल्य वा सावाँ भनिन्छ। सरकारले ऋणपत्रवालालाई प्रत्येक वर्ष १०% ब्याज (यस अवस्थामा $२०००) तिर्नेछ र परिपक्वता भएपछी (अर्थात् १० वर्ष पछि) $२०,००० मूल अंकित मूल्य फिर्ता गर्नेछ। 

यदी सरकार ऋण डिफल्ट अवस्थाको नजिक पुगेको स्थितिलाई कहिलेकाहीँ सार्वभौम ऋण संकटमा रहेको भनिन्छ।  

## इतिहास 
डच गणतन्त्र आफ्नो ऋण वित्तपोषण गर्ने पहिलो राज्य थियो । यसले १५१७ मा  एम्स्टर्डम शहर द्वारा जारी गरेको थियो। त्यस समयमा औसत ब्याज दर लगभग २० %  थियो।

राष्ट्रिय सरकारद्वारा जारी गरिएको पहिलो आधिकारिक सरकारी बन्ड फ्रान्स विरुद्धको युद्ध कोषको लागि पैसा जुटाउन १६९४ मा बैंक अफ इङ्गल्याण्ड द्वारा जारी गरिएको थियो। 

अमेरिकी क्रान्तिको समयमा, पैसा जुटाउनको लागि, अमेरिकी सरकारले ऋणपत्र जारी गर्न थाल्यो - जसलाई लोन सर्टिफिकेट भनिन्छ।  ऋणपत्रबाट कुल २७ मिलियन डलर उठाइएको थियो र युद्धको वित्तपोषणमा मद्दत गर्यो। 

## जोखिमहरू 
### क्रेडिट जोखिम 
### मुद्रा जोखिम 
मुद्रा जोखिम भनेको ऋणपत्र मालिकको मुद्राको तुलनामा ऋणपत्रले भुक्तानी गर्ने मुद्राको अवमुल्यन हुने जोखिम हो। उदाहरणका लागि, एक जर्मन लगानीकर्ताले जर्मन बन्डहरू भन्दा संयुक्त राज्य अमेरिकाको बन्डहरूमा बढी मुद्रा जोखिम भएको ठान्छ (किनकि डलर युरोको सापेक्षमा तल जान सक्छ); त्यस्तै गरी, एक संयुक्त राज्य अमेरिकाको लगानीकर्ताले जर्मन बन्डहरूलाई संयुक्त राज्य अमेरिकाको बन्डहरू भन्दा बढी मुद्रा जोखिम भएको ठान्छ (किनकि डलरको सापेक्षमा यूरो तल जान सक्छ)। आफ्नो मूल्य कायम राख्ने इतिहास नभएको मुद्रामा भुक्तानी गर्ने बन्ड उच्च ब्याज दर प्रस्ताव गरिए पनि राम्रो सम्झौता नहुन सक्छ। मुद्रा जोखिम विनिमय दरहरूको उतारचढावद्वारा निर्धारण गरिन्छ।  

### मुद्रास्फीति जोखिम 
मुद्रास्फीति जोखिम भनेको बन्डले भुक्तानी गर्ने मुद्राको मूल्य समयसँगै घट्ने जोखिम हो। लगानीकर्ताहरूले केही मात्रामा मुद्रास्फीतिको अपेक्षा गर्छन्, त्यसैले  मुद्रास्फीति दर अपेक्षा गरे भन्दा बढी हुनु नै मुद्रास्फीति जोखिम हो ।

### ब्याज दर जोखिम 
बजार जोखिम पनि भनिन्छ, सबै बन्डहरू ब्याजदर जोखिमको अधीनमा हुन्छन्। ब्याजदर परिवर्तनले बन्डको मूल्यलाई असर गर्न सक्छ। यदि ब्याजदर घट्यो भने, बन्डको मूल्य बढ्छ र यदि ब्याजदर बढ्यो भने, बन्डको मूल्य घट्छ।

## पैसा आपूर्ति 
यदि केन्द्रीय बैंकले सरकारी प्रतिभुति, जस्तै बन्ड वा ट्रेजरी बिल खरिद गर्छ भने, यसले मुद्रा आपूर्ति बढाउँछ किनभने केन्द्रीय बैंकले अर्थतन्त्रमा तरलता (नगद) प्रवाह गर्छ। यसको विपरीत, जब केन्द्रीय बैंक मुद्रास्फीति विरुद्ध लडिरहेको हुन्छ, तब केन्द्रीय बैंकले मुद्रा आपूर्ति घटाउँछ। 

## यो पनि हेर्नुहोस्
* ऋणपत्र
* सरकारी ऋण
* प्रतिभूति

## सन्दर्भ सामग्रीहरू
श्रेणी:सरकारी ऋण
ऊर्जा, जलस्रोत तथा सिँचाइमन्त्री

**ऊर्जा, जलस्रोत तथा सिँचाइ मन्त्री** नेपालको ऊर्जा, जलस्रोत तथा सिँचाइ मन्त्रालयका राजनैतिक प्रमुख हुन्।    मन्त्री देशको जलस्रोत, ऊर्जा र सिँचाइ सम्बन्धी नीतिहरू तर्जुमा र प्रवर्द्धन गर्न जिम्मेवार हुन्छन्।    उर्जा मन्त्री नेपाल विद्युत प्राधिकरण र वैकल्पिक ऊर्जा प्रवर्द्धन केन्द्रको सञ्चालक समितिको अध्यक्ष समेत हुन्छन् । 

वर्तमान मन्त्री दीपक खड्का   हुन् जसले ३० असार २०८० मा पदभार ग्रहण गरेका थिए  

## पूर्व मन्त्रीहरुको नामावली 
## सन्दर्भ सामग्रीहरू
## बाह्य लिङ्कहरू 
* जलस्रोत, ऊर्जा तथा सिँचाइ मन्त्रालयको आधिकारिक वेबसाइट
श्रेणी:नेपाल सरकार
र्‍होडियम

**र्‍होडियम** एउटा रासायनिक तत्व हो-यसको प्रतीक Rh र परमाणु सङ्ख्या ४५ हो। यो एउटा दुर्लभ, चाँदी झैँ, कडा, जंग प्रतिरोधी संक्रमण धातु हो। यसको प्राकृतिक रूपमा पाइने एउटा आइसोटोप छ, जुन १०३ हो। यो दुर्लभ र सार्‍है महँगो धातु हो। र्‍होडियम समूह 9 तत्व हो। 
श्रेणी:तत्व
जलमार्ग

**जलमार्ग** भन्नाले जलक्षेत्रहरू, जस्तै नदी, ताल, वा समुद्रलाई प्रयोग गरेर यातायात र व्यापार गर्ने मार्गलाई जनाउँछ। यसमा वाणिज्यिक वा यातायातका लागि नौका, जहाज, वा अन्य जलयन्त्रहरूको प्रयोग गरिन्छ। जलमार्गको उपयोग विशेषगरी भारी सामानको यातायात र ठूलो परिमाणको यातायातमा गरिन्छ।
मुख्य सचिव

**मुख्य सचिव** निम्न पदहरूलाई जनाउँछ 

## वर्तमान पदहरू 
* मुख्य सचिव (भारत)  -भारतका राज्यहरू र केन्द्र शासित प्रदेशहरूमा सबैभन्दा उच्च निजामती कर्मचारी
* मुख्य सचिव (पाकिस्तान)  पाकिस्तानका प्रान्त र प्रशासनिक एकाइहरूमा उच्च निजामती कर्मचारी
* मुख्य सचिव (नेपाल) - संघीय सरकारको निजामती सेवातर्फको उच्च अधिकारी 
* मुख्य सचिव (श्रीलङ्का)  -श्रीलङ्काको प्रान्तहरूमा उच्च निजामती कर्मचारी प्रशासनका लागि 
* प्रमुख सचिव, हङकङको सरकारी सचिवालयको प्रमुख 
* आइल अफ म्यानका प्रमुख सचिव, 
* आइल अफ म्यान सिभिल सर्भिसका प्रमुख 
* मुख्य सचिव (टोबागो), टोबागोनियन सरकारका नेता 
* सरकारका मुख्य सचिव, मलेसियन निजामती सेवातर्फको सबैभन्दा उच्च अधिकारी 
* चिफ सेक्रेटरी अफ ट्रेजरी, संयुक्त अधिराज्यको क्याबिनेटमा एक उच्च मन्त्री

*
## सन्दर्भ सामग्रीहरू
श्रेणी:पद
सचिवालय

अन्तर्राष्ट्रिय सङ्गठनको **सचिवालय** भनेको आफ्नो केन्द्रीय प्रशासनिक वा महासचिव कर्तव्यहरू पूरा गर्ने विभाग हो। 

यो शब्द विशेष गरी सरकारी  र संयुक्त राष्ट्र जस्ता अन्तरसरकारी संस्थाहरूसंग सम्बन्धित छ, यद्यपि केही गैर-सरकारी संस्थाहरू (उदाहरणका लागि, अन्तर्राष्ट्रिय मानकीकरण सङ्गठनले पनि आफ्नो प्रशासनिक विभागलाई आफ्नो सचिवालय भन्दछ। त्यस्तो विभाग भएको भवन वा कार्यालय परिसरलाई सचिवालय वा सचिवालय भवन पनि भन्न सकिन्छ।

## यो पनि हेर्नुहोस्
* सचिव
* सचिवालय भवन, नयाँ दिल्ली

## सन्दर्भ सामग्रीहरू
श्रेणी:लोक प्रशासन
र्‍याप

**र्‍याप** एउटा सङ्गीत शैली हो जसमा गीतहरू कविता जस्तै तालसहित गाइन्छ। यसरी गाइने गीतलाई र्‍याप गाना भनिन्छ र र्‍याप गायकहरूलाई र्‍यापर पनि भनिन्छ।
यो कला अफ्रिकी गायकहरूले सुरु गरेको हुन, र पश्चिमी संगीतमा यो शैलीलाई लोकप्रिय बनाएका छन्।
ऱ्याप गीत पप संस्कृतिसँग जोडिएको एक विश्वव्यापी र स्थापित सङ्गीत विधा हो। नेपाली युवा पुस्तामाझ यसको लोकप्रियता दिनप्रतिदिन बढ्दो छ। आक्रोश, चेतना र विद्रोहका स्वरहरू बोकेर आउने यस्ता गीतहरू युवाको भावना, सोच र सवालहरूलाई साङ्गीतिक स्वरूपमा प्रस्तुत गर्छन्।

ऱ्याप सङ्गीतको मूल उत्पत्ति पश्चिमी देशका गल्ली र सडकहरूमा भएको मानिन्छ। विशेषतः सन् १९७० को दशकमा अमेरिकामा अश्वेत समुदायले श्वेतहरूको दमन र शोषणको विरोधस्वरूप 'स्ट्रिट पोएट्री' अर्थात् गल्ली कविता मार्फत् यसको सुरुआत गरेका थिए। ती कविताहरूलाई संगीतको लयमा बोलेर वा गाएर प्रस्तुत गरिन्थ्यो, जुन नै पछि ऱ्यापको आधार बन्यो। रङ्गभेद विरुद्धको अभियानमा उनीहरूले ऱ्यापलाई प्रतिरोधको माध्यम बनाएका थिए।

समयसँगै ऱ्याप गीतको रूप, विषयवस्तु र प्रभाव पनि विस्तार भएको छ। आजको दिनमा ऱ्याप गीतहरू प्रेम, सामाजिक विकृति, राजनीतिक व्यवस्था, असमानता, लैङ्गिकता, मानसिक स्वास्थ्य जस्ता विविध विषयमा पनि रचना र प्रस्तुत गरिन्छन्। ऱ्यापको मूल आत्मा भने अझै पनि प्रश्न गर्ने, चेतना जगाउने र परिवर्तनको माग राख्ने हो।

नेपालमा पनि पछिल्लो समय ऱ्यापको प्रयोग सामाजिक यथार्थ चित्रण र युवा चेतनाको अभिव्यक्तिमा व्यापक भएको छ। यी गीतहरूले युवालाई सक्रिय, जागरूक र परिवर्तनको वाहक बनाउने सम्भावना बोकेका छन्। सङ्गीतको लयमा बोलेर प्रस्तुत गरिने यी गीतहरू मनोरञ्जनसँगै विचार र मूल्यका धाराहरू पनि बोकेर आउँछन्।

अन्ततः आज पनि ऱ्याप गायकहरू आक्रोश, चेतना र विद्रोहका स्वरहरूलाई नयाँ रूप र शैलीमा प्रस्तुत गरिरहेकै छन्, जसले गर्दा ऱ्यापको मूल स्वर अझै जीवित र प्रभावशाली देखिन्छ।
[अङ्गुठाकार|प्रचालीत अमेरिकी र्‍यापर [एमिनेम]]
र्‍याप सङ्गीत अब नेपालमा पनि प्रचालित भएको छ र अन्य नेपाली र्‍यापरहरू नेपाल र नेपाली भाषी मुलुकमा लोकप्रिय भएका छन्, जस्तै यम बुद्ध, लाहुरे, साकार, आदि। यिनिहरू सँग काठमाडौंका मेयर बालेन साहद्वारा पनि केही र्‍याप गित लेखिएका छन्।

## यो पनि हेर्नुहोस् 
* राग
श्रेणी:सङ्गीत
सतिशकुमार सिंह

**सतिशकुमार सिंह** एक नेपाली राजनीतिज्ञ हुन् जो २०८१ जेठ २५ देखि मधेश प्रदेशको तेस्रो र वर्तमान मुख्यमन्त्रीको रूपमा कार्यरत छन्। विसं २०७४ मा मधेश प्रदेश सभा गठन भएपछि उनी जनमत पार्टीबाट पहिलो पटक मुख्यमन्त्री बनेका थिए।

उनी २०७९ देखि सप्तरी २(क)बाट प्रदेशसभा सदस्य समेत रहेका छन्। सिंहले २०७४ देखि २०७९ सम्म तिलाठी कोइलाडी गाउँपालिकाको अध्यक्षको रूपमा काम गरेका थिए। स्थानीय तह निर्वाचन, २०७९मा नेपाली काङ्ग्रेसका अरुणकुमार मण्डलसँग पराजित भएका थिए।

## व्यक्तिगत जीवन 
सिंहको जन्म सप्तरी जिल्लाको तिलाठी कोइलाडी गाउँपालिकामा भएको थियो। उनी हिन्दू राजपुत परिवारका हुन्।

## सन्दर्भ सामग्रीहरू 
## बाह्य कडीहरू 
श्रेणी:नेपालका मुख्यमन्त्रीहरू
श्रेणी:मधेश प्रदेश सभाका सदस्यहरू
श्रेणी:जनमत पार्टीका राजनीतिज्ञहरू
श्रेणी:सप्तरी जिल्लाका मानिसहरू
मासेयो

मासेयो (पोर्तुगीज उच्चारण: [masejˈjɔ]) ब्राजिलको अलागोआस राज्यको राजधानी र सबैभन्दा ठूलो शहर हो। "मासेयो" भन्ने नाम एउटा आदिवासी शब्द हो, जसको अर्थ पानीको स्रोत वा प्राकृतिक झरना हो।

अधिकांश मासेयो (प्राकृतिक झरना) समुद्रमा विलिन हुन पुग्छन् भने केही बीचमै कतै अल्झिएर/अड्किएर/फँसेर ताल बन्न पुग्छन्। ब्राजिलको यस स्थानमा यस्ता कैयौँ झरना र तालहरू छन् जसका कारण यस शहरको नाम नै मासेयो रहन गयो र राज्यको नाम अलागोआस नामाकरण गरियो। मासेयोमा एउटा नयाँ हवाई अड्डा पनि छ जसलाई ज़ुम्बी डस पामारेस अन्तर्राष्ट्रिय हवाई अड्डा भनिन्छ। यो हवाई अड्डाले शहरलाई ब्राजिलका कैयौँ स्थान र केही अन्तरराष्ट्रिय गन्तव्यहरूलाई समेत जोड्दछ। यस शहरमा अलागोआसको सङ्घीय विश्वविद्यालय पनि अवस्थित छ।

## व्युत्पत्ति
"मासेयो" नाम टुपी भाषा(टुपी आफैँमा  भाषा होइन अपितु भाषा परिवार हो)को "मासायो" वा "मासायोक" भन्ने शब्दबाट आएको हो जसको अर्थ "दलदललाई ढाक्ने" भन्ने हुन्छ। अउरेलियो शब्दकोशका अनुसार, "मासेयो" भन्नाले समुद्रको छेउमा रहेको अस्थायी ताललाई जनाउँछ, जुन सानो नदीको प्रवाह हुँदा बालुवाको बारले अवरुद्ध भइ बन्ने गर्छ। यो ताल ज्वारभाटाको बेला समुद्रसँग मिसिन्छ र मौसम, नदीको प्रवाह र चन्द्रचक्रको आधारमा परिवर्तन हुन्छ।

उन्नाइसौं शताब्दीका जहाजका प्रतिवेदनहरूमा, जसमा मासेयाबाट कपास ल्याउने जहाजहरूबारे उल्लेख गरिएको थियो, यो नामलाई प्रायः "माकायो" भनेर लेखिएको पाइन्थ्यो।
## सन्दर्भ सामग्रीहरू
सन्तापको धून

सन्तापको धून (२०७९) कथासङ्ग्रह अशोक थापाले लेखेका हुन् । थापा नेपाली लेखक हुन् । पेसाले उनी प्राध्यापक हुन्। यस सँगालोमा १३ वटा कथाहरू सङ्कलित छन् । यी कथाहरू सामाजिक विषयवस्तुका छन् । यस सँगालोमा समाजभित्र सृजित हुने विविध सन्तापलाई चर्चा गरिएको छ । 

कथामा छुवाछुतको मुद्दा छ । सान्तान छोरानै पाउने छोनोटपूर्ण निर्णय लिने परिवारको कथा छ । आमाले छोडेका बालबालिका कथा छन् । समाजले दुत्कारेका गरिबहरूका कथा छन् । किशोर उमेरमा गरिएका प्रेमका थुप्रै घटना पनि छन् । निसन्तान नारीका मनोवैज्ञानक कथा पनि छ । भूमिको स्वामित्व गुमाएका नागरिकको कथा छन् । खासमा यहाँ पर्यावरणीय क्षयीकरणका कुरा पनि उठेका छन् । वैदेशिक रोजगारले निम्त्याएको जटिलतालाई पनि यहाँ समेटिएको छ । 

यो कथा नेपाली भाषामा चर्चित भयो । यसले २ वटा पुरस्कार पनि पायो । नेपालका प्रतिष्ठित पुरस्कारकोक श्रेष्ठ सूचीमा चढ्यो । नेपाली भाषामा चर्चित भएको यो कथा सङ्ग्रह अब अङ्ग्रेजीमा अनुवाद भएर प्रकाशनको तयारीमा छ । यस सँगालोलाई अनुवादक लिसा डङ्गोल र सौदामिनी चालिसेले अनुवाद गरेका हुन् । दुवै नेपालका नारी अनुवादक हुन् ।  

यो कथासङ्ग्रह चर्चित हुने कारण भाषा एक हो । आलाङ्कित भाषाको प्रयोग छ । स्थानीय भाषिका जो नेपालको पश्चिम क्षेत्रमा बोलिन्छ त्यसलाई टेपिका छन् कथाकारले । कथामा खुला अन्त्यको टेक्निक सृजना गरिएको छ । कथामा कौतुहलता सृजना गर्न सक्ने सामर्थ्य राखिएको छ ।
महानिर्देशक

**महानिर्देशक** (*महा-निर्देशक*, *डाइरेक्टर जनरल*    ) सरकारी , वैधानिक , गैर सरकारी संगठन, तेस्रो क्षेत्र वा गैर नाफामुखी संस्था भित्र एक उच्च कार्यकारी अधिकारी, प्रायः मुख्य कार्यकारी अधिकारलाई सम्बोधन गरिने शब्दावली हो । यो शब्द सामान्यतया विश्वका धेरै देशहरू, तर विभिन्न अर्थहरू सहितमा प्रयोग गरिन्छ।

## अस्ट्रेलिया 
धेरै जसो अष्ट्रेलियाली राज्यहरूमा, महानिर्देशक कुनै पनि सरकारी विभागमा सबैभन्दा उच्च निजामती कर्मचारी हो।  महानिर्देशकले सम्बन्धित विभागको प्रतिनिधित्व मन्त्रीलाई मात्र जानकारी दिन्छ। भिक्टोरिया र अष्ट्रेलिया सरकारमा, विभागको सचिव बराबरको पद हो।

## युरोपेली संघ 
युरोपेली आयोग र युरोपेली संघ परिषदमा, प्रत्येक विभाग ( डाइरेक्टोरेट-जनरल भनिन्छ) एक गैर-राजनीतिक महानिर्देशकको नेतृत्वमा हुन्छ। यो लगभग एक बेलायती स्थायी सचिव बराबरको पद हो।

## भारत 
भारतमा, *महानिर्देशकले* सीमा सुरक्षा बलका महानिर्देशक वा प्रहरी महानिदेशकलाईलाई जनाउँछ, जो केन्द्रीय सशस्त्र प्रहरी बल, राष्ट्रिय विपद् प्रतिक्रिया बल,  र भारतीय तटरक्षकमा   उच्च श्रेणीका अधिकारी हुन्। यसका अतिरिक्त, धेरै सरकारी विभागहरूको प्रमुखलाई पनि *महानिर्देशक* भनिन्छ, जस्तै भारतीय पुरातत्व सर्वेक्षणका महानिर्देशक,  केन्द्रीय तथ्याङ्क कार्यालयका महानिर्देशक,  राष्ट्रिय सूचना विज्ञान केन्द्र (एनआईसी)का महानिर्देशक ,  भारतीय चिकित्सा अनुसन्धान परिषद्का महानिर्देशक,  इत्यादि 

## रूस 
एक *जनरल* *डाइरेक्टर*  एक रूसी कम्पनी मा उच्चतम कार्यकारी पद हो, जुन एक अमेरिकी प्रमुख कार्यकारी अधिकारी (CEO), वा एक बेलायत प्रबन्ध निर्देशक (MD) को समानको पद हो। 

यस्तो व्यवस्था सबै राष्ट्रमंडल स्वतन्त्र राज्यहरू (CIS) को कानूनी फारमहरू (जस्तै संयुक्त स्टक कम्पनीहरू र सीमित दायित्व कम्पनीहरू, एकल स्वामित्वको बाहेक छ। 

## संयुक्त अधिराज्य 
संयुक्त अधिराज्यको निजामती सेवामा, *महानिर्देशक* एक उच्च निजामती कर्मचारी  हो जसले अन्य निर्देशकहरूको समूहको नेतृत्व गर्दछ र सीधा विभागको स्थायी सचिवलाई रिपोर्ट गर्दछ।

## संयुक्त राज्य अमेरिका 
यो शब्द अन्तर्राष्ट्रिय संस्थाहरू र सरकारी विभागहरूमा प्रयोग गरिन्छ, यद्यपि यस प्रकारको स्थितिलाई संयुक्त राज्यमा "कार्यकारी निर्देशक" (*executive director*) वा "प्रबन्ध निर्देशक" (*managing director*) भनिन्छ।
## यो पनि हेर्नुहोस्
* प्रमुख कार्यकारी अधिकृत

## सन्दर्भ सामग्रीहरू
श्रेणी:व्यवस्थापन
संयुक्त अरब इमिरेट्सका प्रधानमन्त्रीहरूको सूची

**संयुक्त अरब इमिरेट्सका प्रधानमन्त्री** संयुक्त अरब इमिरेट्सको संघीय सरकारको सरकार प्रमुख हुन्। संयुक्त अरब इमिरेट्सको संविधानमा उल्लेख नभए पनि,  दुबईको शासक युएइको प्रधानमन्त्री र  उपराष्ट्रपति हुने अभ्यास छ।

पहिलो प्रधानमन्त्री शेख मकतूम बिन रसिद अल मकतौम थिए। उनले   ९ डिसेम्बर १९७१ मा पदभार ग्रहण गरेका थिए । उनले २५ अप्रिल १९७९ मा पद छोडे र उनका बुबा संयुक्त अरब इमिरेट्सका उपराष्ट्रपति  शेख रशिद बिन सईद अल मकतूम प्रधानमन्त्री बने। त्यसपछिका प्रत्येक प्रधानमन्त्रीले उपराष्ट्रपतिको पद पनि सम्हालेका छन् । 

७ अक्टोबर १९९० मा शेख रशिद बिन सईद अल मकतूमको मृत्यु भएपछि उनका छोरा शेख मकतूम बिन रसिद अल मकतौम दोस्रो पटक प्रधानमन्त्री बने । ११ फेब्रुअरी २००६ मा अष्ट्रेलियाको गोल्ड कोस्ट भ्रमणको क्रममा शेख मकतूम बिन राशिद अल मकतूमको मृत्यु भएपछि, उनका कान्छो भाइ शेख मोहम्मद बिन राशिद अल मकतूम, वर्तमान प्रधानमन्त्री, उक्त पदमा नियुक्त भए ।  

प्रधानमन्त्रीले राजधानी अबु धाबीमा हप्तामा एक पटक बस्ने मन्त्रिपरिषद् बैठकको अध्यक्षता गर्छन्।

## सूची (१९७१–वर्तमान) 
## यो पनि हेर्नुहोस् 
* संयुक्त अरब इमिरेट्सका राष्ट्रपति
* संयुक्त अरब इमिरेट्स को उपराष्ट्रपति

## सन्दर्भहरू 
श्रेणी:संयुक्त अरब इमिरेट्सका प्रधानमन्त्रीहरू
श्रेणी:देश अनुसार प्रधानमन्त्रीहरूको सूची
शासक वर्ग

समाजशास्त्रमा, समाजको **शासक वर्ग** भनेको समाजको राजनीतिक र आर्थिक एजेन्डा तय गर्ने सामाजिक वर्ग हो । 

माक्र्सवादी दर्शनमा, शासक वर्ग भनेको समाजमा उत्पादनका साधनको स्वामित्व लिने र समाजको प्रमुख विचारधारा ( विचार, संस्कृति,मान्यता, आचारसंहिता, परम्परा ) निर्धारण र स्थापना गर्न आफ्नो सांस्कृतिक आधिपत्य लागू गर्ने  वर्ग हो र गर्दछ । उनीहरूलाई पूँजीवादी पनि भनिन्छ।

२१औँ शताब्दीमा भूमण्डलीकरणका कारण स्थापित विश्वव्यापी राजनीतिक अर्थतन्त्रले कुनै एक देशको मूल निवासी नभएको अन्तरराष्ट्रिय पुँजीवादी वर्गको सिर्जना गरेको छ। 

## पृष्ठभूमि 
सामन्तवाद (वंशानुगत सम्पत्ति र अधिकार) जस्ता उत्पादनको पछिल्लो तरिकामा, मेनरका सामन्ती शासकहरू शासक वर्ग थिए; दासत्वमा आधारित अर्थतन्त्रमा दास मालिकहरू शासक वर्ग थिए। सामन्ती व्यवस्थाको राजनैतिक अर्थतन्त्रले सामन्ती शासकलाई सैनिक सेवा लगायत जग्गाको जीवन, श्रम र सम्पत्तिमाथिको सामाजिक–आर्थिक र कानुनी अधिकार दिएको थियो । दास राज्यको राजनीतिक अर्थतन्त्रले दासको व्यक्ति, श्रम र सम्पत्तिमाथि दासलाई सामाजिक-आर्थिक र कानुनी शक्ति प्रदान गर्‍यो।
## यो पनि हेर्नुहोस्
*मध्यम वर्ग
## सन्दर्भ सामग्रीहरू
श्रेणी:अर्थशास्त्र
सिराइचुली

**सिराइचुली** चितवन जिल्लाको इच्छाकामना गाउँपालिका वडा नम्बर १ हात्तिवाङ, काउलेमा अवस्थित चितवन जिल्लाको सबैभन्दा अग्लो पहाडी शिखर हो। सिराइचुलीको उचाई १,९४५ मिटर रहेको छ भने यहाँबाट गौरीशङ्कर, धौलागिरी, लाङटाङ, रोल्वालिङ, मनास्लु लगायतका हिमाल तथा नेपालको दक्षिणी भेग तराई क्षेत्रको दृश्यावलोकन गर्न सकिन्छ।

## सन्दर्भ सामग्रीहरू 
श्रेणी:चितवन जिल्लाका ठाउँहरू
शुभतारा स्कुल

**शुभतारा स्कुल** ललितपुर महालक्ष्मी नगरपालिकामा अवस्थित एक विद्यालय हो। यहाँ कक्षा एक देखि कक्षा दस सम्म पढाइ हुने गर्थ्यो। बन्द हुनु अगाडि यहाँ करिब ९०० विद्यार्थी अध्ययनरत थिए। कोभिड-१९ महामारीको कारण वित्तीय सङ्कट पछि यो विद्यलय २०२१ मे २८ मा बन्द भयो । विद्यालयले बिहीबार राति अभिभावकहरुलाई इमेल गरेर विद्यालय पूर्ण रुपमा बन्द हुने औपचारिक जानकारी गराएको छ ।

## उल्लेखनीय पूर्व छात्र 
* अनमोल केसी - अभिनेता
* इभाना मानन्धर - मिस नेपाल २०१५
* परमिता आरएल राणा; अभिनेत्री, मोडल
*
*

श्रेणी:नेपालका विद्यालयहरू
जेम्स जोयस

'**जेम्स अगस्टिन एलोयसियस जोयस**' (२ फेब्रुअरी १८८२ – १३ जनवरी १९४१) आइरिस उपन्यासकार, कवि र साहित्यिक आलोचक हुन्। उनी २०औँ शताब्दीका सबैभन्दा प्रभावशाली र महत्त्वपूर्ण लेखकहरूमध्ये एक मानिन्छन्। जोयसको उपन्यास *युलिसिस* (१९२२) एक महत्वपूर्ण कृति हो जसमा होमरको ओडेसीका अध्यायहरू विभिन्न साहित्यिक शैलीहरू, विशेष गरी चेतनप्रवाहमा समानान्तर छन्।

उनका अन्य चर्चित कृतिहरूमा *डबलिनर्स* (१९१४) नामक कथासङ्ग्रह र *ए पोट्रेट अफ दि आर्टिस्ट एज अ योङ् म्यान* (१९१६) र *फिनिगन्स वेक* (१९३९) जस्ता उपन्यासहरू पर्दछन्। उनका अन्य लेखहरूमा तीनवटा कविताको पुस्तक, एउटा नाटक, पत्रहरू र पत्रकारिता समावेश छन्।

जेम्स जोयसको जन्म डब्लिनको मध्यमवर्गीय परिवारमा भएको थियो। उनले सर्वप्रथम क्लोङ्गोव्स वुड कलेज र पछि ओ’कनल स्कूलमा अध्ययन गरे। आफ्ना पिताको अस्थिर आर्थिक अवस्थाका कारण उनको पारिवारिक जीवन चुनौतीपूर्ण भए तापनि जोयसले शैक्षिक क्षेत्रमा उत्कृष्ट प्रदर्शन गरे र सन् १९०२ मा युनिभर्सिटी कलेज डब्लिनबाट स्नातक गरे। सन् १९०४ मा, उनले भविष्यकी पत्नी नोरा बार्नाकललाई भेटे र उनीहरू यूरोप गए। उनले पलामा छोटो समयका लागि काम गरे र त्यसपछि अस्ट्रिया-हङ्गेरीको ट्रिएस्टेमा अङ्ग्रेजी शिक्षकको रूपमा काम गरे। केही समय रोम र डब्लिनका लागि यात्रा गरेको अपवादबाहेक सन् १९१५ सम्म उनी ट्रिएस्टेमा रहे। यस समयमा जोयसले आफ्नो कविता सङ्ग्रह च्याम्बर म्युजिक र लघुकथाह सङ्ग्रह डब्लिनर्स प्रकाशित गरे। उनले ए पोट्रेट अफ दि आर्टिस्ट एज अ योङ् म्यानलाई दि इगोइस्ट नामक पत्रिकामा क्रमबद्ध रूपमा प्रकाशित गर्न सुरु गरे। प्रथम विश्वयुद्धको अधिकांश समय जोयसले स्विट्जरल्याण्डको ज्युरिचमा बसोबास गरे र आफ्नो प्रसिद्ध उपन्यास युलिसिसका लागि काम गरे। 

युद्धपछि जोयस सन् १९२० मा पेरिस गए र १९४० सम्म पेरिस उनको प्रमुख निवास बन्यो। युलिसिस सन् १९२२ मा पेरिसमा प्रकाशित भयो तर यसलाई अश्लील ठहर गर्दै बेलायत र अमेरिकामा प्रतिबन्ध लगाइयो। यो उपन्यास ती देशहरूमा तस्करीमार्फत लगियो र मध्य १९३० सम्म गैरकानूनी रूपमा प्रकाशित गरियो। जोयसले आफ्नो अर्को प्रमुख कृति फिनिगन्स वेक सन् १९२३ मा लेख्न सुरू गरेको १६ वर्षपछि सन् १९३९ मा प्रकाशित गरे। यस बीचमा जोयस धेरै ठाउँमा यात्राका लागि निस्किए। सन् १९३१ मा उनले लण्डनमा नोरासँग कानूनी विवाह गरे। उनले बारम्बार स्विट्जरल्याण्डमा आँखा सम्बन्धी गम्भीर समस्या र छोरी ल्युसियाको मानसिक स्वास्थ्यको उपचारका लागि यात्रा गरे। दोस्रो विश्वयुद्धको समयमा जर्मनीले फ्रान्स कब्जा गरेपछि जोयस सन् १९४० मा ज्युरिच फर्किए। सन् १९४१ मा ५८ वर्षको उमेरमा पेटको अल्सरको शल्यक्रियापछि उनको देहान्त भयो।

युलिसिसलाई प्राय: विश्वकै उत्कृष्ट पुस्तकहरूको सूचीमा उच्च स्थानमा राखिन्छ। जोयसको लेखनशैलीले धेरै लेखक, चलचित्र निर्माता र अन्य कलाकारहरूलाई प्रभावित गरेको छ। उनको लेखनीमा सुक्ष्म विवरण, आन्तरिक एकालाप, शब्दको बुनाइ, परम्परागत कथानक र पात्रको विकासको क्रान्तिकारी परिवर्तन जस्ता विशेषताहरू हुन्छन्। यद्यपि जोयसले आफ्नो वयस्क जीवनको अधिकांश समय विदेशमा बिताए, उनका कथा मुख्य रूपमा डब्लिनमा केन्द्रित छन् र उनीसँग जोडिएका पारिवारका सदस्य, शत्रु र मित्रहरूको छविबाट प्रभावित देखिन्छ। विशेषगरी युलिसिस पुस्तक डब्लिनका गल्ली र सडकहरूमा आधारित छ। जोयसको भनाई छ — "म सँधै डब्लिनको बारेमा लेख्छु किनभने यदि मैले डब्लिनको मर्मलाई बुझ्न सके भने, मैले संसारका सबै शहरहरूको मर्मलाई बुझ्न सक्छु।"
## सन्दर्भ सामग्रीहरू
द गोर्खा म्युजियम

**द गोर्खा म्युजियम** ब्रिटिश राजमुकुटको सेवामा काम गरेका गोर्खा सिपाहीहरूको सम्झनामा स्थापित संग्रहालय  हो। गोर्खाहरू १८१५ देखी ब्रिटिश को सेवामा थिए ।  यो ह्याम्पशायर, इङ्गल्याण्डको विन्चेस्टरमा अवस्थित छ र विन्चेस्टरको सैन्य संग्रहालयहरूको हिस्सा  हो।

## इतिहास 
गोर्खा संग्रहालय पहिलो पटक क्वीन एलिजाबेथ ब्यारेक, चर्च क्रुखममा स्थापना भएको थियो र आधिकारिक रुपमा २१ जुन १९७४ मा फिल्ड मार्शल लर्ड हार्डिङद्वारा खोलिएको थियो। 

सुरु देखि यो स्पष्ट थियो कि संग्रहालय, काठको ब्यारेक ब्लकमा राखिएको, ठूलो र अधिक स्थायी परिसर चाहिन्छ। 

पेनिन्सुला ब्यारेक, विन्चेस्टरमा राइफल डिपोको बन्द भयो र अप्रिल १९८९ मा चर्च क्रुखमको संग्रहालय बन्द भयो र विन्चेस्टरमा कलाकृतिहरूको स्थानान्तरण सुरु भयो। फिल्ड मार्शल लॉर्ड ब्रामलले आधिकारिक रूपमा १६ जुलाई १९९० मा स्थानान्तरण गरियो   

१९९४ मा, एक गोर्खा संग्रहालय काठमाडौ मा एक अस्थायी स्थान मा स्थापना भएको थियो; यो २००५ मा पोखरा सर्यो र यस क्षेत्र को मुख्य आकर्षण मध्ये एक बनेको छ । 

## सङ्ग्रह 
२६ भिक्टोरिया क्रस अवार्ड सहित नेपाल र गोर्खाहरूको प्रसिद्ध सैन्य इतिहासका दृश्य र श्रव्य चित्रणहरू छन्।  सङ्ग्रहहरूले धेरै युद्ध र अभियानहरूमा क्राउनलाई गोर्खा सेवाको कथा बताउँछ र १९४८ मा ब्रिटिश सेनामा हस्तान्तरण गरिएका चार गोर्खा रेजिमेन्टहरूको इतिहास वर्णन गर्दछ ( रोयल गोर्खा राइफल्स, द क्वीन्स गोर्खा इन्जिनियरहरू, रानीको गोर्खा संकेतहरू र रानीको आफ्नै गोर्खा लजिस्टिक रेजिमेन्ट )।  दोस्रो तल्लामा पुस्तकालय, अभिलेखालय र अनुसन्धान कक्ष पनि छ। 
## यो पनि हेर्नुहोस्
* गोर्खा
* गोर्खा ब्रिगेड
* गोर्खा कल्याण कोष
## सन्दर्भ सामग्रीहरू
## बाह्य कडीहरू
* गोर्खा संग्रहालय
* गोर्खा 200 
* गोर्खा ब्रिगेड संघ
* गोर्खा कल्याण कोष
श्रेणी:गोर्खाली
नगीब महफूज

नगीब महफूज एक इजिप्सियन लेखक हुन्, जसको जन्म ११ डिसेम्बर १९११ मा भएको थियो भने ३० अगस्ट २००६ मा निधन भयो। उनले १९८८ मा साहित्यतर्फ नोबेल पुरस्कार जितेका थिए। महफूज आधुनिक अरबी साहित्यका पहिलो लेखकहरूमध्ये एक हुन् जसले जीवन र मानव अस्तित्वका गहिरा विचारहरूलाई अन्वेषण गरेका थिए, जुन अस्तित्ववाद भन्ने दर्शनसँग सम्बन्धित छ। उनलाई अरबी साहित्यका अर्का महत्वपूर्ण व्यक्ति ताह हुसेनसँग तुलना गरिन्छ।
मोहिनी झरना

**मोहिनी झरना** नेपालको बागमती प्रदेशको मकवानपुर जिल्लाको  कुलेखानी नजिकै अवस्थित एउटा झरना हो। , इन्द्रसरोवर गाउँपालिका, मकवानपुर जिल्ला|500px]]

## सन्दर्भ सामग्रीहरू
श्रेणी:नेपालका झरनाहरू
त्रिशुली करिडोर

[अङ्गुठाकार|250x250पिक्सेल| [त्रिशूली नदी|त्रिशूली नदीको किनारमा स्याब्रुबेसीमा NH42]]
**त्रिशूली करिडोर** ( **NH42** ) उत्तर-दक्षिण राजमार्ग, जसलाई **केरुङ-ठोरी सडक** पनि भनिन्छ, नेपालको मधेस र बागमती प्रदेशहरू बीच अवस्थित नेपालको राष्ट्रिय राजमार्ग हो। राजमार्गको कुल लम्बाइ  रहेको छ ।  

## विवरण 
त्रिशूली करिडोर (केरुङ–ठोरी) भारत र चीन जोड्ने नेपालको सबैभन्दा छोटो सडक मानिन्छ।  नेपाली सेनाले मैलुङ–स्याफ्रुबेशी सडकखण्ड बनाएपछि यो छोटो मार्ग खुला गरिएको हो । यस खण्डमा सडक निर्माण कार्य २०१५ वैशाख ४ गतेबाट सुरु भएको 

सडक मधेस प्रदेशको पर्सा जिल्लाको ठोरी (भारत–नेपाल सिमाना)बाट सुरु हुन्छ । यो NH05 बाट छुट्टिन्छ र पर्सा राष्ट्रिय निकुञ्ज हुँदै उत्तरतिर बग्छ। यसले चितवन राष्ट्रिय निकुञ्ज हुँदै भंडाराको महेन्द्र राजमार्ग NH01 पार गर्छ। त्यसपछि सडक मलेखुमा पृथ्वी राजमार्ग NH17 सँग मिल्छ। त्यसपछि यो सडक त्रिशूली नदीलाई पछ्याउँदै नेपाल–चीन सीमा रसुवागढीसम्म जान्छ ।  
## सन्दर्भ सामग्रीहरू
## बाह्य कडीहरू
* नेपालको राष्ट्रिय राजमार्गको नक्सा
* https://www.bbc.com/nepali/news-39376401
* https://www.ratopati.com/story/76436
* http://www.raon.ch/pages/story/np/npstory21.html

श्रेणी:नेपालका राजमार्गहरू
कठरिया

**कठरिया थारु,** कठरिया पुर्खाहरूले हामी ठाकुर हौँ भनेर पनि भन्छन्। यो नेपालको सुदूरपश्चिम प्रान्तमा विशेषगरी कैलाली जिल्लको बर्दगोरिया, जोशीपुर, जनकी, भजनी, घोडाघोडी, कैलारी जस्ता क्षेत्रहरूमा बोलिने भाषा हो। थप रूपमा, यो भारतको उत्तर प्रदेशको राज्यमा विशेष गरी नेपाल सीमा नजिक बहराइच र लखिमपुर खेरी जिल्लाहरूमा पनि बोलिन्छ।
  कठरिया समुदाय थारू जातिमा पर्ने एक छुट्टै **संस्कृति**, **भेषभुषा**, **भाषा** तथा **पहिचान** भएको जाति हो ।
यो समुदाय कैलाली जिल्लाको आदिवासि जनजाति हो, जसलाई (सन् २००२ मा नेपाल सरकारले सूचीकृत गरेको पाइन्छ।
 # *जाति-* कठरिया (ठाकुर)
 # *भाषा-* कठरिया भाषा
 # *पर्व-* **होली**, **दिपावाली**, पचइयाँ 
 # *धर्म-* हिन्दू, क्रिच्चेन आदि।
 # प्रमुख नाच-होरी
 # *संस्कृति-* कठरिया भेषभुषा
 # *थर-* कठरिया, बडायक, रावत, महतौ, राना आदि
 # जनसंख्या = पुरान २०११ अनुसार[
 # भाषा बक्ता सं. = १,०६,००० (सन् २००६) अनुसार
 
 # कठरिया गाउँ = कैलाली-मलवारा (तोरीपुर, मुडा, कोटातुल्सीपुर, बगुलिया, सुवरखाल, सिमरी, मुद्धी, घुसरी, जोशीपुर, कटानपुर, लक्कड, फाँरिया, मुनुवा, दुघ्रा, लम्कीचुहा, दोदोधारा, बौनिया, हसुलिया, पहलमानपुर) 
 # कठरिया गाउँ = कैलाली- पछ्‍ला हथिया (सिसैया, तप्पा, कोटा, बनबर्सा, चर्रा)
 # कठरिया गाउँ = कैलाली- पछिलबार    (उदासिपुर, लौसा, मनाऊ, पबेरा)
 # कठरिया गाउँ = उत्तर भरत-         (धुसकिया, मौरो, बेलाप्रसुवा)
 
 #अरु बसस्थान जिल्ला = बर्दिया, कपिलबस्तु, रूपन्देही, नवलपरासी
## सन्दर्भ सामग्रीहरू
## यो पनि हेर्नुहोस
http://tharuonline-official.blogspot.com/?m=0https://tharunk.com 

## बाह्य कडीहरू
http://tharuonline-official.blogspot.com
tharuonline.com
चाँदीगाभा

**चाँदीगाभा** एक सुनगाभा हो जुन पूर्वी हिमालय र भियतनामको चिसो क्षेत्रहरूबाट आउँछ। सम्भवतः यो सुनगाभा हो जसले भारतीय हिमालयको दार्जिलिङ नजिकैको एक शहरलाई यसको नाम खरसाङ दिएको थियो।  खरसाङलाई यसको पहिलो बसोवासीहरूले शताब्दीयौं पहिले "सेतो गाभाको भूमि" को लागि लेप्चा शब्द खरसाङको रूपमा नामकरण गरेका थिए।
## उपनामहरू 
यद्यपि यसलाई यसको वनस्पति नामले चिनिन्छ, "Coelogyne cristata" को संसारभर उपनामहरू छन्। स्क्यान्डिनेभिया र जर्मनी मा, यसलाई "हिउँ रानी" भनेर चिनिन्छ किनभने यो पग्लिरहेको हिउँमा फुलिरहन्छ। यसलाई जर्मनीमा "Schneekönigin", स्वीडेनमा "Snödrottningorkidé", नर्वेमा "Snødronning" र फिनल्याण्डमा "Lumikuningatar" भनिन्छ। तर बुल्गेरिया मानिसहरूले "एन्जेल अर्किड" (Ангелската орхидея) मन पराउँछन् किनभने यसको रंगले तिनीहरूलाई स्वर्गदूतको लुगाको सम्झना गराउँछ। चिनियाँ र जापानी कम काव्यात्मक छन्। चिनियाँ का लागि, यो *बेइ मु लान* (北蘭) - "उत्तरी जंगलको अर्किड" थियो। जापानीहरूले यसलाई केवल *अरुबा रन* (アルバ蘭) - "अल्बा अर्किड" (ल्याटिन शब्द "सेतो", *अल्बा* बाट) भन्छन् तर तिनीहरू कहिलेकाहीं यसलाई पूर्वी हिमालय अर्किडको रूपमा पनि चिन्छन्। यसको वनस्पति नाम, *कोइलोगाइन क्रिस्टाटा*, जापानमा "*सेरोजिन किरिसुताटा*" (セロジネ キリス) को रूपमा उच्चारण गरिन्छ।

यो सम्भवतः त्यो अर्किड हो जसले भारतीय हिमालयमा दार्जिलिङ नजिकैको एउटा शहर, कुर्सियोङ, लाई यसको नाम दिएको थियो। शताब्दीयौं अघि कर्सियाङलाई यसका पहिलो बसोबास गर्नेहरूले खरसाङ वा "खरसाङ" भनेर नामाकरण गरेका थिए, जुन लेप्चा शब्द हो जसको अर्थ "सेतो अर्किडहरूको भूमि" हो।
## विवरण 
*Coelogyne cristata* मा धेरै छोटो डाँठहरू हुन्छन्, जसले फूल भित्र सुगन्ध राख्छ। [[पंखुडीहरू] व्यासमा  सम्म र ओठमा पहेंलो दाग सहित हिउँ सेतो हुन्छन्। यो अर्किड जाडोको अन्त्यमा फुल्छ, जब हिउँ पग्लन थाल्छ। यसको पातहरू गहिरो हरियो र साँघुरो हुन्छन्,  बीचमा लामो। बल्बहरू ओखरको आकारका हुन्छन्।
## खेती र हेरचाह 
गमलामा, *Coelogyne cristata* अर्किडहरूलाई धेरै प्रकाश चाहिन्छ, तर प्रत्यक्ष सूर्यको प्रकाश होइन। तिनीहरूलाई कोठाको तापक्रमभन्दा चिसो राख्नुपर्छ, दिनको समयमा  र रातको समयमा  बीचमा। गर्मीमा, तिनीहरूलाई आंशिक छायामा बाहिर छोड्न अनुमति छ। तर, यदि तापक्रम धेरै उच्च छ भने, तिनीहरू फुल्दैनन्। बढ्दो मौसममा, तिनीहरूलाई प्रशस्त पानी दिनुपर्छ किनभने तिनीहरूलाई उच्च आर्द्रता चाहिन्छ। तिनीहरूलाई कागती र सोडियम-कमजोर पानीले नुहाउनुहोस्। अर्किडहरू फुलिसकेपछि, नोभेम्बरसम्म बिस्तारै पानी कम गर्नुहोस्, जब आराम अवधि सुरु हुन्छ। आराम अवधि सुरु हुँदा यसलाई रोक्नुहोस्। *Coelogyne cristata* मा थप तरल पोषण हुनु हुँदैन। किनभने यो एक एपिफाइट हो, यसलाई धेरै कम पोषणको साथ व्यवस्थापन गर्न सकिन्छ।

आराम अवधि पछि, जब वसन्त ऋतुमा *Coelogyne cristata* फेरि बढ्न थाल्छ, यसलाई पाइनको बोक्रा, कोइला टुक्राहरू र थोरै स्फ्याग्नम जस्ता छिद्रपूर्ण र रेशादार पदार्थहरूमा पुन: रोप्न सकिन्छ, जुन सबै अर्किडहरूको लागि अनुकूल मानिन्छ। तर भाँडो जराले भरिएसम्म यसलाई रोप्नु हुँदैन। प्रसार विभाजनद्वारा हुन्छ तर यसलाई व्यवस्थापन गर्न गाह्रो हुन सक्छ।

बेलायतमा खेती गर्दा, यो बोटले रोयल बागवानी समाज को बगैंचाको योग्यताको पुरस्कार प्राप्त गरेको छ।
## रसायन विज्ञान 
*C. cristata* मा phenanthrene coeloginanthridin (3,5,7-trihydroxy-1,2-dimethoxy-9,10-dihydrophenanthrine), एक 9,10-dihydrophenanthrine व्युत्पन्न, र coeloginanthrine, सम्बन्धित phenanthrene एनालग, coelogin र coeloginin समावेश छ। 

## सन्दर्भ सामग्रीहरू
श्रेणी:भारतको सुनगाभाहरू
पलेशा गोवर्धन

'पालेशा गोवर्धन' (en:Palesha Goverdhan, जन्म २५ जुलाई २००३ काठमाडौँ) एक नेपाली पारा तेक्वान्दो खेलाडी हुन्। उनले सन् २०२० को ग्रीष्मकालीन प्यारालिम्पिक्समा ५८ किलो तौल वर्गमा प्रतिस्पर्धा गरेकी थिइन्। फ्रान्सको पेरिसमा सम्पन्न भएको सन् २०२४ को ग्रीष्मकालीन प्यारालिम्पिक्समा नेपाली पारा तेक्वान्दो खेलाडी पलेशा गोवर्धनले पारा ओलम्पिकमा ऐतिहासिक कांस्य पदक जितेकी हुन्। कुनै पनि ओलम्पिकमा नेपाली खेलाडीले जितेको यो पहिलो आधिकारिक पदक हो। जुन नेपाली खेलकुदको सबैभन्दा ठूलो उपलब्धि मानिन्छ।

## खेल यात्रा
जन्मदै बायाँ हातको नाडीदेखि तलको भाग नभएकी पलेशाले स्कुलमा अध्ययनरत रहँदा १० वर्षको उमेरदेखि तेक्वान्दो खेल्न थालेकी हुन्। उनी सन् २०१६ देखि पारा राष्ट्रिय टिममा आबद्ध भएकी थिइन्। पलेसाले सन् २०१६ देखि नै नेपाल तेक्वान्दो संघका प्रशिक्षक कविराज नेगी लामासँग प्रशिक्षण लिइरहेकी छिन्। उनकोको अन्तर्राष्ट्रिय प्रतियोगिताको डेब्यू सन् २०१७ मा दक्षिण कोरियाको छुन्चियोनमा भएको तेस्रो एसियाली पारा तेक्वान्दो च्याम्पियनसिप हो। त्यसमा उनी पाॅचौं स्थान रहिन् ।
सन् २०१८ मा काठमाडौं सम्पन्न दोस्रो काठमाडौं ग्यारोगी तथा पुम्से अन्तर्राष्ट्रिय तेक्वान्दो प्रतियोगितामा स्वर्ण जितेकी पलेशाले सन् २०१८ मै भियतनाममा सम्पन्न चौथो एसियाली पारा तेक्वान्दो च्याम्पियनसिपमा कांस्य जितेर अन्तर्राष्ट्रिय पदक जितको यात्रा थालेकी हुन्। त्यसपछि उनले सन् २०२१ मा बहराइनमा भएको एसियाली युथ पारा गेम्समा स्वर्ण पदक जितेकि थिईन्।

## सम्मान र पुरस्कार
## सन्दर्भ सामग्रीहरू
## बाह्य कडीहरू
* पलेशा गोवर्धन श्रेष्ठः पारालिम्पिक्सको तेक्वान्दोमा नेपाली खेलाडीले पदक जित्ने सम्भावना कति? - बीबीसी नेपाली सेवा
* 

श्रेणी:नेपाली खेलाडीहरू
असफल राज्य

अङ्गुठाकार|२०२३ कमजोर राज्य सूचकांक अनुसार देशहरू
**असफल राज्य** भनेको आफ्नो भूभाग र सिमानामा प्रभावकारी नियन्त्रणको अभावमा मौलिक सुरक्षा र विकास कार्यहरू पूरा गर्ने क्षमता गुमाएको राज्य हो। असफल राज्यका सामान्य विशेषताहरूमा कर सङ्कलन गर्न नसक्ने सरकार, कानून प्रवर्तन, सुरक्षा व्यवस्था कायम गर्न नसक्ने, क्षेत्रीय नियन्त्रण, राजनीतिक वा निजामती कार्यालयका कर्मचारीहरू, र पूर्वाधार मर्मतसम्भार समावेश हुन्छ।  जब यो हुन्छ, व्यापक भ्रष्टाचार र आपराधिकता, राज्य र गैर-राज्य कलाकारहरूको हस्तक्षेप, शरणार्थीहरूको उपस्थिति र जनसंख्याको अनैच्छिक आन्दोलन, तीव्र आर्थिक गिरावट, र राज्य भित्र र बाहिर दुवैबाट सैन्य हस्तक्षेप हुने सम्भावना धेरै हुन्छ। । 

१९९० को दशकमा उत्पत्ति भएको, यो शब्द सुरुमा सोमालियाको अवस्थालाई चित्रण गर्न प्रयोग गरिएको थियो। १९९१ मा यसको तानाशाह, सियाद बार्रे, को अपदस्थ गर्ने एक विद्रोह पछि देशमा अव्यवस्थामा आयो, जसले देशको कुलहरू बीच आन्तरिक द्वन्द्व निम्त्यायो।  मध्य अफ्रिकी गणतन्त्र, DR कंगो, हाइटी,   लिबिया,   पाकिस्तान, सोमालिया, दक्षिण सुडान, सुडान, सिरिया,  सबैलाई असफल राज्यको रूपमा वर्णन गरिएको छ।  लेबनान,   म्यानमार,   र दक्षिण अफ्रिका   पनि निकट भविष्यमा असफल राष्ट्र बन्ने बाटोमा जान सक्ने चिन्ता छ।

## मापन 
राज्य असफलताको मापन विधिहरू सामान्यतया मात्रात्मक र गुणात्मक दृष्टिकोणमा विभाजित छन्।
अङ्गुठाकार|2023 कमजोर राज्य सूचकांक अनुसार देशहरू
सामाजिक सूचकहरु:

* जनसांख्यिकीय दबाब
* शरणार्थी वा आन्तरिक रूपमा विस्थापित व्यक्तिहरू
* समूह गुनासो
* मानव उडान र मस्तिष्क पलायन

आर्थिक सूचकहरु:

* असमान आर्थिक विकास
* गरिबी र आर्थिक पतन

राजनीतिक र सैन्य सूचकहरू:

* राज्यको वैधानिकता
* सार्वजनिक सेवाहरू
* मानव अधिकार र विधिको शासन
* सुरक्षा उपकरण
* गुटबन्दी अभिजात वर्ग
* बाह्य हस्तक्षेप

प्रत्येक सूचकले १० को लागि गणना गरिन्छ, १२ सूचकको कुल १२० सम्म हुन्छ ।   २०१५ सूचकांकमा, दक्षिण सुडान नम्बर एक, सोमालिया नम्बर दुई, र मध्य अफ्रिकी गणतन्त्र नम्बर तीनमा थिए । फिनल्याण्ड हाल सूचीमा सबैभन्दा स्थिर र दिगो देश हो। 

## अवधारणाको आलोचना 
## यो पनि हेर्नुहोस्
* केरा गणतन्त्र

## सन्दर्भ सामग्रीहरू
श्रेणी:भूतपूर्व देश
सुमन कार्की

**सुमन कार्की** ( जन्म :१९९५ डिसेम्बर २१,  ओखाल्डुङ्गा, नेपाल) एक नेपाली अभिनेता र स्ट्यान्डअप कमेडियन हुन् जो नेपाली सिनेमामा आफ्नो कामका लागि परिचित छन्।

उनी कमेडी च्याम्पियन सिजन १ का शीर्ष ५ प्रतियोगी हुन्। कमेडियन सुमन कार्की आफ्नो व्यङ्ग्य र क्यारिकेचरबाट लोकप्रिय छन्। उनले प्रसिद्ध कमेडियन, अभिनेता र राजनीतिज्ञहरूको नक्कल गर्छन्, उनले  २०१२ मा कमेडियनको रूपमा आफ्नो करियर सुरु गरे। उनी रियालिटी सो डान्सिङ विथ द स्टार्स नेपालका होस्ट थिए। उनले नेपाल टेलिभिजन प्रसारण हुने कमेडी-रियालिटी सो कमेडी क्लब विथ च्याम्पियन्स पनि प्रस्तुति दिएका थिए ।

## फिल्मोग्राफी 
अभिनेताको रूपमा ।

## सन्दर्भहरू 
## बाह्य लिङ्कहरू 
* 
श्रेणी:सन् १९९५ मा जन्म
श्रेणी:जीवित मानिसहरू
पन्जाङ नदी

कर्णालीको सहायक **नदी पन्जाङ नदी** उत्तर-पश्चिम नेपालबाट बग्छ।

## नदीमार्ग 
पन्जाङ हिमालयको चर्कभोटगाउँ नजिकैको हिमनदीबाट उठ्छ। त्यसपछि यो उत्तरमा हुम्ला पहाड र दक्षिणमा जुम्ला पर्वतको नेपाल–तिब्बत सीमानासँग समानान्तर बग्छ। हुम्ला खाँचोबाट निस्किएपछि यो पश्चिमतर्फ मोडेर कर्णालीमा बग्छ। ठुलो सङ्ख्यामा हिउँले भरिएका सहायक नदीहरू पन्जाङमा मिसिन्छन्।

नदीको माथिल्लो हिमनदीमा अल्पाइन स्क्रब मात्र पाइन्छ, तर समशीतोष्ण कोनिफर र फराकिलो पातदार जङ्गलहरूले तल्लो तहमा साँघुरो उपत्यकाको ठाडो ढलानहरू ढाक्छन्। पन्जाङ उपत्यकामा अर्ध घुमन्ते समुदायको बसोबास छ। चरकभोटगाउँ र फिजोरगाउँ यस क्षेत्रका दुईवटा गाउँ हुन्।

पन्जाङ क्षेत्रफलको हिसाबले नेपालको सबैभन्दा ठुलो शे फोक्सुण्डो राष्ट्रिय निकुञ्ज हुँदै जान्छ।

## सन्दर्भ सामग्रीहरू 
श्रेणी:कर्णाली प्रदेशका नदीहरू
धानमा सिथ ब्लाइट

'**धानमा सिथ ब्लाइट**' एक घातक रोग हो जसलाई *राइजोक्टोनिया सोलानी* भनिने फन्जाइले पैदा गर्छ। यो रोग विशेष गरी नेपाल, भारत, एशियाका अन्य भागहरू र संयुक्त राज्य अमेरिकाको दक्षिणी भागमा समेत धान उत्पादनको लागि ठूलो समस्या बन्दै गइरहेको छ। यसले धानको उत्पादनमा ५०% सम्म कमी ल्याउन सक्छ र धानको गुणस्तर पनि घटाउँछ। यो रोगले धानको बोटमा दाग, धब्बा वा घाउहरू बनाउँछ र धानको वृद्धि विकासका विभिन्न चरणहरूमा असर पार्छ। यसले बिरुवा सुकाउने (जहाँ बोट मर्छ), पातहरू सुकाउने, धानको बालामा सङ्क्रमण गर्ने र बीउमा दाग पार्ने समस्या निम्त्याउँछ।

## रोगको चक्र
जब बिरूवाहरू सङ्क्रमित हुन्छन्, तिनीहरूको तल्लो पातमा गोलाकार हरियो-खैरो र पानीले भिजेजस्तो देखिने दागहरू विकसित हुन्छन्। यो बिरूवाको वृद्धिको अन्तिम चरणमा हुन्छ। यदि मौसममा आर्द्रता (चिसो) भए र घाम कम लागेमा यी दागहरू पातलो धागोजस्तो *रनर हाइफी*को माध्यमबाट माथिल्लो भागसम्म फैलिन्छ।

जसै पातहरू सुक्न थाल्छन् र घामले दागहरू सुकाउँछ, तिनीहरूको रङ्ग फिक्का खैरो (ट्यान) हुन्छ र छेउमा गाढा खैरो घेरा बन्छ। सङ्क्रमण भएको करिब ६ दिनपछि साना कडा संरचनाहरू (स्क्लेरोटिया) दाग नजिकै उत्पन्न हुन्छन् र अन्ततः जमिनमा झर्छन्। यी स्क्लेरोटियाहरू माटोमा जीवितै रहन्छन् र नयाँ बाली लगाउँदा वा सिँचाइका लागि खेत डुबाउँदा फैलिन सक्छन्, जसले गर्दा अन्य बिरूवाहरूलाई समेत सङ्क्रमण गर्न सक्छन्।

स्क्लेरोटिया र *राइजोक्टोनिया सोलानी*को अर्को भाग "माइसेलिया" दुवै बोटको अवशेष, पराल वा झारमा जाडो वा उष्ण प्रदेशको मौसममा बाँच्छन् जसले गर्दा बर्षेनी सङ्क्रमण गर्न तयार हुन्छन्।
## व्यवस्थापन
### जैविक तरिका
बिरूवाको वृद्धि बढाउन सहयोग गर्ने राइजोब्याक्टेरिया (PGPRs) को प्रयोगलाई जैविक नियन्त्रणको रूपमा प्रस्ताव गरिएको छ। यी ब्याक्टेरियाहरू बिरुवाको वृद्धि बढाउन र माटोमा बस्ने अन्य हानिकारक ब्याक्टेरियालाई नियन्त्रण गर्न प्रयोग गरिन्छन्। यिनीहरूले ठाउँ र पोषणको लागि प्रतिस्पर्धा गरी बिरूवाको प्रतिरक्षा प्रणालीलाई सक्रिय बनाइ हानिकारक ब्याक्टेरियालाई नियन्त्रण गर्ने गरेको देखिएको छ।

अनुसन्धानहरूले देखाएका छन् कि केही किसिमका ब्याक्टेरिया धानको बीउ लगाउनु अघि लगाउँदा  *राइजोक्टोनिया सोलानी*का स्क्लेरोटियाको जीवित रहने क्षमता घटाउँछ, जसले रोगको सम्भावना कम गर्छ र उत्पादन बढाउँछ। केही प्रजातिहरू जस्तै:— *सिउडोमोनास फ्लोरिसेन्स*का केही प्रकारले यो फन्जाइको वृद्धि र स्क्लेरोटियाको अङ्कुरणलाई रोकिदिन्छ जसले गर्दा तिनीहरू जैविक नियन्त्रण एजेन्ट बन्न सक्छन्।
### रसायनिक तरिका
धानमा लागेको सिथ ब्लाइट रोग नियन्त्रण गर्ने मुख्य तरिका फङ्गीसाइडहरूको प्रयोग हो। फङ्गीसाइडहरू दुई प्रकारका हुन्छन्: प्रणालीगत र गैर-प्रणालीगत। प्रणालीगत फङ्गीसाइडहरू अधिक प्रभावकारी मानिन्छन् किनभने तिनीहरूले बिरूवाको सम्पूर्ण भागमा काम गर्छन्। फङ्गीसाइडहरूको प्रयोगले रोगको संख्या, फन्जाइको फैलावट र उत्पादन सुधार गर्न मद्दत गर्छ। सामान्य रूपमा प्रयोग हुने रसायनमध्ये एक *एजोक्सीस्ट्रोबिन* हो जसले फन्जाइको श्वासप्रश्वास रोक्छ र तिनीहरूलाई मार्छ।

यो रोग प्रतिरोधी धानको जात फेला नपरेको र अन्य नियन्त्रण विधिहरू व्यवहारिक नभएकोले हालको लागि रासायनिक नियन्त्रणलाई सबैभन्दा राम्रो समाधान मानिन्छ।
## सन्दर्भ सामग्रीहरू
## बाह्य लिङ्कहरू
नेपालका राजधानीहरूको सूची

अङ्गुठाकार|काठमाडौँ , नेपाल
यो नेपाल र यसका वर्तमान र पूर्व प्रदेशहरू र क्षेत्रहरूको राजधानी सहरहरू सूची हो।

## राष्ट्रिय राजधानी 

Nuwakot Darbar.jpg|thumb|नुवाकोट दरवार
Primeminister's Office 01.jpg|thumb|प्रधानमन्त्री कार्यालय, सिंहदरवार, काठमाडौँ

## प्रदेश राजधानीहरू 
### वर्तमान प्रदेश राजधानीहरू 
### पूर्व प्रदेश राजधानीहरू 
## सन्दर्भ सामग्रीहरू 
श्रेणी:नेपालका राजधानी सहरहरू
गुगल मिट

**गुगल मिट** गुगलद्वारा विकसित एक भिडियो सञ्चार सेवा हो। यो गुगल ह्याङ्गआउटलाई गर्ने को प्रतिस्थापन गर्ने दुई अनुप्रयोगहरू मध्ये एक हो, अर्को गुगल च्याट हो। यसले २०२२ नोभेम्बर १  मा यसले गुगल डुओलाई प्रतिस्थापन गर्यो, डुओ मोबाइल एपको नाम परिवर्तन गरी मिट र मूल मिट एप चरणबद्ध रूपमा बाहिर सेट गरियो।

कोभिड-१९ महामारी प्रारम्भिक महिनाहरूमा, गुगलले मिट सबै प्रयोगकर्ताहरूका लागि उपलब्ध गराउने घोषणा गर्यो। 

मिटको प्रयोग जनवरी र अप्रिल २०२० को बीचमा ३० गुणाले बढेको छ, अप्रिल २०२० को अन्तिम हप्तामा जूमका लागि २०० मिलियन दैनिक प्रयोगकर्ताहरूको तुलनामा, एक दिनमा १०० मिलियन प्रयोगकर्ताहरूले मिट पहुँच गरे ।
अङ्गुठाकार|150x150पिक्सेल| Google Meet को लोगो मार्च २०१७ देखि अक्टोबर २०२० सम्म प्रयोग गरियो

## सुविधाहरू 
Google Meet का सुविधाहरू समावेश छन्:

* दुई-तर्फी र बहु-तर्फी अडियो-भिडियो कलहरू
* 720p वा 1080p सम्मको भिडियो रिजोलुसन
* कुराकानी 
* सबै प्रयोगकर्ताहरू बीच कल इन्क्रिप्शन 
* आवाज रद्द गर्ने अडियो फिल्टर (लाइसेन्समा निर्भर ) 
* कम प्रकाश भिडियो फिल्टर 
* कल सुविधाहरू: साझा व्हाइटबोर्ड, प्रतिक्रियाहरू, मतदान, मतदान, प्रश्नोत्तर (लाइसेन्स मा निर्भर गर्दछ)
* गुगल कागजात साझेदारी (कागजातहरू, स्प्रेडसिटहरू, प्रस्तुतीकरणहरू )  र Spotify हेर्दै, UNO जस्तै मिनी गेमहरू खेल्दै! मोबाइल, कहूत! र हेड्स अप! 
* गुगल क्यालेन्डर र एक-क्लिक मिटिङ कलहरूको लागि Google सम्पर्कहरू सहित Google इकोसिस्टमसँग एकीकरण
* प्राप्तकर्ता उठाउनु अघि कलरको प्रत्यक्ष पूर्वावलोकन, जसलाई गुगल भन्छ "कलहरूलाई अवरोध भन्दा पनि निमन्त्रणा जस्तो महसुस गराउन"। 
* डायल-इन नम्बर प्रयोग गरेर बैठकहरूमा कल गर्न सक्ने क्षमता (यूएस नम्बरहरू सधैं; कार्यक्षेत्र इजाजतपत्रमा समावेश हुँदा अन्तर्राष्ट्रिय नम्बरहरू)
* होस्टहरूले प्रयोगकर्ताको प्रविष्टि अस्वीकार गर्न, प्रयोगकर्तालाई हटाउन र कलमा माइक्रोफोन र भिडियो पहुँच नियन्त्रण गर्न सक्षम छन्। 
* भिडियो फिल्टरहरू, प्रभावहरू, पृष्ठभूमिहरू र संवर्धित वास्तविकता मास्कहरू। 
* वेब ब्राउजर वा एन्ड्रोइड वा आईओएस एपहरू मार्फत बैठकहरूमा सामेल हुन सक्ने क्षमता
## यो पनि हेर्नुहोस्
* माइक्रोसफ्ट टिम
## सन्दर्भ सामग्रीहरू
श्रेणी:गुगलका सेवाहरू
श्रेणी:All articles with dead external links
मोहम्मद साहाबुद्दिन

**मोहम्मद साहाबुद्दिन** (, जन्म: १० डिसेम्बर १९४९) **चुप्पु** () नामले पनि  परिचित, बङ्गलादेशका २२औँ र वर्तमान राष्ट्रपति, न्यायविद्, निजामती कर्मचारी र राजनीतिज्ञ हुन्।  उनी सन् २०२३ को राष्ट्रपतीय चुनावमा सत्तारुढ अवामी लिगको मनोनयनमा निर्विरोध निर्वाचित भएका थिए। साहाबुद्दिनले सन् २०११ देखि २०१६ सम्म जिल्ला न्यायाधीश र भ्रष्टाचार विरोधी आयोगका आयुक्तको रूपमा काम गरेका थिए।

## प्रारम्भिक जीवन र शिक्षा 
साहाबुद्दिनको जन्म सन् १९४९ डिसेम्बर १० का दिन पूर्वी पाकिस्तानको (हाल बङ्गलादेश) पबना सदर उपजिल्लाको शिवरामपुर गाउँमा भएको थियो। उनका बुबाको नाम सर्फुद्दिन अन्सारी र आमाको नाम खयरुन्नेसा थियो। उनले सन् १९६६ मा पबना राधानगर मजुमदार एकेडेमी स्कुल एन्ड कलेजबाट प्रवेशिका परीक्षा, सन् १९६८ मा पबना एडवर्ड कलेजबाट एचएससी, सन् १९७१ मा बिएससी उतिर्ण गरेका थिए। उनले सन् १९७४ मा राजशाही विश्वविद्यालयबाट मनोविज्ञानमा एमएससी गरेका थिए। उनले सन् १९७५ मा अमिनुद्दिन कानुन कलेजबाट कानुन स्नातकोत्तर प्राप्त गरेका थिए।

## स्वतन्त्रता युद्धमा भूमिका 
## राजनीतिक कार्यकाल 
## राष्ट्रपतित्व 
### राष्ट्रपति पद 
सन् २०२३ फेब्रुअरी १३ का दिन साहाबुद्दिन बङ्गलादेशको २२औँ राष्ट्रपतिको रूपमा निर्विरोध निर्वाचित भएका थिए। त्यसको अघिल्लो दिन अर्थात् १२ फेब्रुअरी मा बङ्गलादेश अवामी लिगको उम्मेदवारको रूपमा राष्ट्रपति पदका लागि उनको नाममा दुई नामाङ्कन पत्र दायर गरिएको थियो। मुख्य निर्वाचन आयुक्त काजी हबिबुल अवालले १३ फेब्रुअरीमा मोहम्मद साहाबुद्दिनलाई औपचारिक रूपमा राष्ट्रपतिको रूपमा घोषणा गरेका थिए। २४ अप्रिल २०२३ मा बङ्गलादेशको जातीय संसदका सभामुख शिरीन शर्मिन चौधुरीले उनलाई बङ्गलादेशको राष्ट्रपतिको रूपमा बिहान ११ बजे बङ्गभवनमा पद तथा गोपनीयताको शपथ गराएकी थिइन्। सोही दिन, राष्ट्रपतिद्वारा पदभार ग्रहण गर्ने सम्बन्धमा मन्त्रिपरिषद् महाशाखाद्वारा आधिकारिक राजपत्रलाई प्रकाशन गरिएको थियो।

## व्यक्तिगत जीवन 
## सन्दर्भ सामग्रीहरू 
श्रेणी:बङ्गलादेशका राष्ट्रपतिहरू
श्रेणी:जीवित मानिसहरू
श्रेणी:बङ्गलादेश अवामी लिगका राजनीतिज्ञहरू